पटना, बिहार/शिवशंकर लालः कैरेबियन सागर के पिछले एक दशक में आये सबसे ताकतवार समुद्री तूफान ‘मैथ्यू’ से हैती की चपेट में दक्षिणी इलाके में भारी तबाही मचा रहा है और अब तक 140 लोगों की मौत हो गई और कई मकान क्षतिग्रस्त हो गए। हैती में इस तूफान के कारण राष्ट्रपति चुनाव स्थगित हो गया है। आधिकारिक सूत्रों के अनुसार यह तूफान अब बहामास और फ्लोरिडा के पूर्वी तट की ओर मुड़ गया है। यह तूफान मंगलवार को क्यूबा और हैती के तट से टकराया और इस दौरान 220 किलोमीटर प्रति घंटे की रफ्तार से हवाएं चली और मूसलाधार बारिश हुई। यह तूफान वर्ग चार का है और इसके कल रात तक फ्लोरिडा में पहुंचने की पूरी संभावना है। तूफान के मद्देनजर अमेरिका के राष्ट्रपति बराक ओबामा ने फ्लोरिडा में गुरुवार को आपातकाल की घोषणा कर दी है। हाइट हाउस ने एक बयान में कहा कि यह तूफान वर्ग चार का है और संघीय आपात काल प्रबंधन एजेंसी राहत कार्यों तथा उपायों में जुट गयी है। तूफान की वजह से अमेरिका में सभी उड़ाने रद्द कर दी गई है। फ्लोरिडा के गवर्नर रिक स्कॉट ने लोगों को चेतावनी दी है कि यह तूफान सीधे तट से टकरा सकता है जो विध्वसंकारी साबित हो सकता है। तीनों ही प्रांतों में सड़कें पानी में डूब गयी हैं और लोगों को परेशानी का सामना करना पड़ रहा है। ह्वाइट हाउस के प्रवक्ता जोस अर्नेस्ट ने तूफान प्रभावित स्थानीय निवासियों से स्थानीय सरकारों की चेतावनी के मद्देनजर जल्द से जल्द सुरक्षित स्थानों में पहुंचने की अपील की है।